polyglot-tagger/wikipedia-language-snippets-filtered huggingface dataset:
ઓક્સફોર્ડમાં તેમણે પ્રથમ કક્ષાની ૬ ક્રિકેટ મેચમાં ઓક્સફોર્ડ વિશ્વવિદ્યાલય તરફથી ભાગ લીધો. ૧૯૮૭માં પાકિસ્તાની ક્રિકેટ ટીમના ઈંગ્લેંડ પ્રવાસ સમયે પણ એક મેચમાં તેમણે કેમ્બ્રિજ અને ઓક્સફોર્ડ વિશ્વવિદ્યાલયની સંયુક્ત ટીમ તરફથી ભાગ લીધો હતો.તેમના આ પ્રદાન બદલ ઓક્સફોર્ડ દ્વારા ક્રિકેટ બ્લ્યુ તરીકે સન્માનિત કરાયા હતા.
૨૯મે ૨૦૧૪ના રોજ રિલાયન્સ ઈન્ડસ્ટ્રીઝ પ્રા.લિ. દ્વારા નેટવર્ક 18 મિડિયા એન્ડ ઈન્વેસ્ટમેન્ટ પ્રા.લિ. ને હસ્તગત કરવાની ઘોષણા કરવામાં આવી.રિલાયન્સ ઈન્ડસ્ટ્રીઝ દ્વારા ના આર્થિક અનુદાનથી તેનું અધિગ્રહણ કરવામાં આવ્યું.બાદમાં ૧ જુલાઈ ૨૦૧૪ના રોજ રાજદીપ સરદેસાઈ અને તેમની સમગ્ર ટીમ દ્વારા નેટવર્ક 18 જૂથમાંથી સામૂહિક રાજીનામું આપવામાં આવ્યું.
રાજદીપ સરદેસાઈ એ ભારતીય સમાચાર ઉદ્‌ઘોષક અને લેખક છે.તેઓ ઈન્ડિયા ટૂડે જૂથના સલાહકાર સંપાદક છે અને ઈન્ડિયા ટૂડે ટેલીવિઝનના સંચાલક પણ છે.તેઓ -18, 7 અને -લોકમતના પૂર્વ મુખ્ય સંપાદક રહી ચુક્યા છે. તેમણે જુલાઈ ૨૦૧૪માં પોતાના પદ પરથી રાજીનામું આપ્યું હતું.
તેમણે પત્રકાર અને લેખિકા સાગરિકા ઘોષ સાથે લગ્ન કર્યા છે. રાજદીપ અને સાગરિકાના પરિવારમાં બે સંતાન, પુત્ર ઈશાન અને પુત્રી તારિણી છે.
તૈમુરલંઘ તુર્કીશ-મોંગોલ પર્શિયાના વિજેતા હતા, જેમણે આધુનિક સમયના ઈરાન અને મધ્ય એશિયામાં અને આસપાસ તૈમુરિડ સામ્રાજ્યની સ્થાપના કરી હતી, તે તૈમુરિડ રાજવંશનો પ્રથમ શાસક બન્યો હતો. અપરાજિત રહેલા સેનાપતિ તરીકે, તેઓને ઇતિહાસમાં સર્વશ્રેષ્ઠ લશ્કરી નેતા અને વ્યૂહરચનાકાર તરીકે ગણવામાં આવે છે. તૈમૂરને કલા અને સ્થાપત્યનો મહાન આશ્રયદાતા પણ માનવામાં આવે છે, કારણ કે તેણે ઇબન ખાલ્ડુન અને હાફિઝ-એ અબરૂ જેવા બૌદ્ધિકો સાથે સંવાદો કર્યા હતા. તેને મોટા ભાગે મોટા ૧૦ ૧૧ બોર્ડ પર રમતા ટેમરલેન ચેસ આવૃત્તિની શોધનો શ્રેય મળે છે. જ્હોન જોસેફ સાન્ડર્સના મતે, તૈમૂર "ઇસ્લામીકૃત અને ઇરાનીકૃત સમાજની પેદાશ" હતો, જે પરંપરાગત રીતે વિચરતી ન હતી.
૯ એપ્રિલ ૧૩૩૬ના રોજ ટ્રાંસોક્સાનિયા માં બાર્લાસ સંઘમાં જન્મેલા, તૈમૂરે ૧૩૭૦ સુધીમાં પશ્ચિમ ચાગતાઇ ખાનાતે પ્રદેશનું નિયંત્રણ મેળવ્યુ. તે આધાર પરથી, તેમણે પશ્ચિમી, દક્ષિણ અને મધ્ય એશિયા, કાકેશસ અને દક્ષિણ રશિયામાં લશ્કરી ઝુંબેશનું નેતૃત્વ કર્યું, અને ઇજિપ્ત અને સીરિયાના મામલુક્સને હરાવ્યા પછી જ્યારે દિલ્હી સલ્તનત પણ નબળી હતી ત્યારે મુસ્લિમ વિશ્વના સૌથી શક્તિશાળી શાસક તરીકે ઉભરી આવ્યો. આ જીતથી, તેણે તૈમુરિડ સામ્રાજ્યની સ્થાપના કરી, પરંતુ આ સામ્રાજ્ય તેના મૃત્યુ પછી ટૂંક સમયમાં ખંડિત થઈ ગયું.
તૈમૂરની સૈન્ય વ્યાપક રીતે બહુ-વંશીય હતી અને સમગ્ર એશિયા, આફ્રિકા અને યુરોપમાં ભય હતો, જેના અભિયાનોમાં મોટા ભાગના ભાગોમા તેમણે વિનાશ વેર્યો હતો. વિદ્વાનોનો અંદાજ છે કે તેના લશ્કરી અભિયાનો દ્વારા ૧.૭ કરોડ લોકોનાં મોત થયાં હતાં, જે તે સમયે વિશ્વની લગભગ ૫% વસ્તી હતી.
રોમિલા થાપર કોર્નેલ વિશ્વવિદ્યાલય, પેન્સિલવેનિયા વિશ્વવિદ્યાલય તેમજ પેરિસની કોલેજ ડી ફ્રાંસમાં વિઝિટીંગ પ્રોફેસર રહી ચૂક્યા છે. તેઓ ૧૯૮૩માં ભારતીય ઇતિહાસ કોંગ્રેસના જનરલ પ્રેસિડેન્ટ અને ૧૯૮૯માં બ્રિટીશ અકાદમીમાં કોરસ્પોન્ડીંગ ફેલો તરીકે ચુંટાયા હતા. તેઓને ૧૯૯૩માં પરદેનિયા વિશ્વવિદ્યાલય તથા શિકાગો વિશ્વવિદ્યાલય, ૨૦૦૧માં ઇન્સ્ટીટ્યુટ નેશનલ લેંગ્સ એટ સિવિલાઇજેશન્સ ઓરિએન્ટલ , ૨૦૦૨માં ઓક્સફોર્ડ વિશ્વવિદ્યાલય, કલકત્તા વિશ્વવિદ્યાલય , એડિનબર્ગ વિશ્વવિદ્યાલય તથા હૈદરાબાદ વિશ્વવિદ્યાલય દ્વારા માનદ ડૉક્ટરેટની પદવી પ્રદાન કરવામાં આવી છે. ૨૦૦૯માં અમેરિકન એકેડેમી ઓફ આર્ટ્સ એન્ડ સાયન્સિઝના વિદેશી માનદ સદસ્ય તરીકે પસંદ કરાયા હતા. તેઓ ૨૦૧૭ સેન્ટ એન્ટોની કોલેજ, ઓક્સફોર્ડના માનદ ફેલો પણ રહી ચૂક્યા છે.
રોમિલા થાપરનો જન્મ ૩૦ નવેમ્બર ૧૯૩૧ના રોજ લખનૌના એક સંપન્ન પંજાબી પરિવારમાં થયો હતો. તેમના પિતા દયારામ થાપર ભારતીય સશસ્ત્ર બળમાં ચિકિત્સા સેવાના મહાનિદેશક હતા. પિતાની સૈન્ય નોકરીના કારણે તેમનું પ્રારંભિક શિક્ષણ દેશના વિવિધ શહેરોમાં થયું. બાદમાં તેમણે પુણેની વાડિયા કોલેજ ખાતે ઈન્ટરમિડિએટ્સ ઓફ આર્ટ્સમાં પ્રવેશ મેળવ્યો. પંજાબ વિશ્વવિદ્યાલયમાંથી અંગ્રેજી સાહિત્યમાં સ્નાતકની પદવી મેળવ્યા બાદ તેમણે ૧૯૫૮માં લંડન વિશ્વવિદ્યાલયના સ્કૂલ ઓફ ઓરિએન્ટલ ઍન્ડ આફ્રિકન સ્ટડિઝ ખાતે એ.એલ. બાશમના માર્ગદર્શન હેઠળ ભારતીય ઇતિહાસમાં પીએચડીની પદવી મેળવી. દિવંગત પત્રકાર રોમેશ થાપર તેમના ભાઈ હતા જ્યારે કરણ થાપર તેમના પિતરાઈ ભાઈ છે.
તેમનું લેખન કાર્ય મુખ્યત્ત્વે પ્રાચીન ભારતના ઇતિહાસ પર કેન્દ્રિત રહ્યું છે. તેમણે પ્રાચ્યવાદી નિરંકુશતા, આર્ય પ્રજાતિ અને અશોકની અહિંસા સંબંધી સ્થાપિત માન્યતાઓનું ખંડન કરી પ્રાચીન ઇતિહાસને એક નવા પરિપેક્ષમાં રજૂ કર્યો. તેમનું કાર્ય સામાજિક ઇતિહાસના ક્ષેત્રમાં અગ્રગણ્ય છે. તેમણે સંસ્કૃતિ, સમાજ અને ઇતિહાસ વચ્ચેની કડીઓની ભાળ મેળવી. ઉપરાંત એ પણ સંશોધન કર્યું કે ઇતિહાસ કેવી રીતે બને છે અને કેવી રીતે પ્રસ્તુત કરવામાં આવે છે.
તેમણે ૧૯૬૧-૬૨માં કુરુક્ષેત્ર વિશ્વવિદ્યાલયમાં પ્રાચીન ભારતીય ઇતિહાસ વિષયના રીડર તરીકે વ્યાવસાયિક કારકિર્દીની શરૂઆત કરી. ૧૯૬૩ થી ૧૯૭૦ દરમિયાન દિલ્હી વિશ્વવિદ્યાલય ખાતે રીડર તરીકે ફરજ બજાવ્યા બાદ જવાહરલાલ નહેરુ વિશ્વવિદ્યાલય ખાતે પ્રાચીન ભારતીય ઇતિહાસના પ્રોફેસર તરીકે જોડાયા.
રોમિલા થાપર ભારતીય ઇતિહાસકાર છે. પ્રાચીન ભારત તેમના અધ્યયનનો મુખ્ય વિષય રહ્યું છે. તેમણે હિસ્ટરી ઓફ ઇન્ડિયા સહિત ઇતિહાસ સંબંધિત ઘણા પુસ્તકો લખ્યાં છે.
સફર દરમિયાન ત્રણેય જુહુ બીચ પર એકસાથે જતા હતા, ત્યારે ઉદયન તેમની નૌકામાંથી એક વાવાઝોડા દરમિયાન પડી ગયો હતો અને ઈજાગ્રસ્ત થયો હતો. અમૃતા તેના ભાભીના ઓશીકા નીચેથી એક ચિઠ્ઠી મળી છે, અને તેમાં માહિતી આપતા કહ્યું છે કે, પરિવારે આ બંને યુવકો સાથેની તેની મિત્રતાને સામાજિક રીતે શરમજનક ગણાવી છે. અમૃતાએ ઉદયનને કબૂલ્યું કે તેણીને લાગે છે કે બંને વચ્ચે પસંદગી કરવાનું દબાણ તેની સ્વતંત્રતાની શોધમાં જોખમ છે. પરંતુ તે જ સમયે, જ્યારે તે અનિકેતને મુસાફરી દરમિયાન સ્ટેશનથી ઉતરતી જોઈ, અમૃતા અનિકેતને કહે છે કે તે તેની રાહ જોશે. ઉદયને ગુજરાતીમાં લેક્ચરર તરીકેના પદ પરથી રાજીનામું આપવાનું અને ભિલોડા ખાતે તેમની સંપત્તિ વેચવાનો નિર્ણય કર્યો છે. અમૃતા અનિકેતનાં ઘરે રહે છે, તેની ગેરહાજરીમાં કાળજી રાખનાર તરીકે કામ કરે છે. અનિકેત દૂર પાલનપુરમાં ભાડાના મકાનમાં રહેતો હોય છે અને આશા રાખતો હોય છે, કે તે ગયો છે એટલે અમૃતા અને ઉદયન ફરી એક બીજાની નજીક આવશે.
ઉદયન પહેલાંની અંતિમ મીટિંગમાં અમૃતા અનિકેત માટે પોતાની પસંદગી જાહેર કરે છે. હિરોશિમાના બોમ્બ ધડાકાથી બચી ગયેલા લોકો પર રેડિયેશનની અસરો પર પત્રકારત્વના કાર્ય માટે ઉદયન જાપાન જવા રવાના થાય છે. ત્યાં તે બિમાર પડે છે, કિડનીની બિમારીથી પીડાય છે. ભારત પરત ફરતાં, તેની અમૃતા અને અનિકેત બંને સંભાળ રાખે છે, પરંતુ એક સમયે તેની નસો કાપી તેમની સંભાળને નામંજૂર કરે છે. અમૃતા અને અનિકેતે તેને બચાવવા માટે રક્તદાન કર્યું. અમૃતા અને અનિકેત જાપાન પ્રવાસનું આમંત્રણ સ્વીકારે તે પહેલાં તેઓ અમદાવાદ ખાતે પથારીવશ ઉદયનની મુલાકાત લે છે. ત્યાં તે તેની અંતિમ વસિયતનામું સૂચવે છે, તેના જીવનનો સરવાળો જેમાં તે જણાવે છે કે તે આસ્તિક નથી, પ્રેમ પોતે એક ભ્રાંતિ છે, પરંતુ તે તેના બે મિત્રો પ્રત્યે કૃતજ્ઞતા અનુભવે છે જેમણે, વિવિધ રીતે, તેને સમજવામાં મદદ કરી છે.
અમૃતાને ડોક્ટરની પદવી એનાયત કરવામાં આવી છે, અને તેની સિદ્ધિ બદલ તેના બે મિત્રો ઉદયન અને અનિકેત તેને અભિનંદન આપે છે. તેમની યુવાની પછીથી, ઉદયનનો એક મહત્વપૂર્ણ રચનાત્મક પ્રભાવ રહ્યો છે, અમૃતાને તેના બૌદ્ધિક લક્ષ્યો સુધી પહોંચવા માર્ગદર્શન આપે છે. અમૃતાએ તેના પ્રત્યેનો પ્રેમ જાહેર કરી દીધો હતો. અનિકેત મુંબઈની કોલેજમાં વનસ્પતિશાસ્ત્રનો અધ્યાપક છે. અનિકેતને અમૃતા સાથે રજૂ કરવામાં ઉદયનની ભૂમિકા હતી. તે પ્રસંગે, ઉદયનએ અમૃતાના સ્નેહની અભિવ્યક્તિને દૂર કરી દીધી હતી, એમ કહ્યું હતું કે તેણીએ તેની પાસેથી જે જોઈએ છે તે તેણીની સમજણ જેટલો પ્રેમ નથી. ઉદયન માટે, પ્રેમ પ્રાસંગિક અને આકસ્મિક બાબત છે.
અમૃતા એ રઘુવીર ચૌધરીની ૧૯૬૫માં પ્રકાશિત થયેલ ગુજરાતી નવલકથા છે. આ નવલકથાની સંસ્કૃત પ્રચુર ભાષા અને લાંબી તત્ત્વિક ચર્ચા માટે ટીકા થઈ હતી તેમ છતાં તે આધુનિક ગુજરાતી સાહિત્યની પ્રાયોગિક નવલકથાના વિકાસમાં એક સીમાચિહ્ન રૂપ માનવામાં આવે છે. તેની ચિંતનાત્મક અસ્તિત્વવાદી નવલકથા તરીકે ગણના થાય છે.
નવલકથામાં ત્રણ અસ્તિત્વવાદી પાત્રોના આંતરિક અને બાહ્ય જીવનને દર્શાવવામાં આવ્યું છે: બે માણસો, અનિકેત અને ઉદયન; અને એક મહિલા, અમૃતા. આ નાયકો વચ્ચેનો પ્રણયત્રિકોણ એ એક સાધન તરીકે કામ કરે છે જેની સાથે આંતરિક અને બાહ્ય અનુભવના કથાત્મક વર્ણન દ્વારા તેમના જીવનના અર્થ સાથે જોડાયેલ ત્રણ સંઘર્ષ છે.
૧૮ પ્રકરણોમાં લખાયેલી નવલકથા ત્રણ વિભાગોમાં વિભાજીત કરવામાં આવેલ છે: ૧) પ્રશ્નાર્થ, ૨) પ્રતિભાવ અને ૩) નિરુત્તર. દરેક વિભાગની શરૂઆત અનુક્રમે નિત્શે, મૈત્રેયી અને ગાંધીજીના અવતરણથી થાય છે. મુંબઈ, ભિલોડા, રાજસ્થાનના જોધપુર-જેસલમેર અને પાલનપુર શહેરોમાં નવલકથા આલેખન પામે છે.
આ ઉપરાંત 'જ્ઞાનસુધા'માં ગુજરાતી સાહિત્યમાં ઐતિહાસિક મહત્ત્વ ધરાવતી અન્ય સામગ્રીઓ પ્રકાશિત થઈ હતી — જેમાં રમણભાઈએ રજૂ કરેલો કવિતાસિદ્ધાંત, તેમના અને તેમની પત્ની વિદ્યાગૌરી નીલકંઠના હળવા લેખો, દ્વૈત-અદ્વૈતને કેન્દ્રમાં રાખીને મણિલાલ દ્વિવેદી અને રમણભાઈ વચ્ચે જ્ઞાનસુધા અને સુદર્શન માં ૭ વર્ષ સુધી ચાલેલો વિવાદ, કવિ કાન્તે કરેલું 'સિદ્ધાંતસાર'નું પ્રકરણવાર અવલોકન, ન્હાનાલાલ અને આનંદશંકર ધ્રુવના શરુઆતના ગદ્યપદ્ય લખાણો, બળવંતરાય ઠાકોરના સૉનેટગુચ્છ 'પ્રેમનો દિવસ'ના સૉનેટો અને કાન્ત ના ઉર્મિકાવ્યો તેમજ કાન્તનું જાણિતું ખંડકાવ્ય 'વસન્તોત્સવ', નરસિંહરાવ દિવેટિયા અને ગોવર્ધનરામ ત્રિપાઠી વચ્ચે ચાલેલી જોડણીવિષયક ચર્ચા વગેરેનો સમાવેશ થાય છે. આ બધી સામગ્રી સૌપ્રથવાર 'જ્ઞાનસુધા'માં પ્રસિદ્ધ થઈ હતી.
'જ્ઞાનસુધા'ના માધ્યમથી રમણભાઈએ પ્રાર્થનાસમાજના ધર્મસિદ્ધાંતનું સમર્થન કર્યું હતું, ઉપરાંત સમાજમાં પ્રવર્તમાન વહેમ તથા અજ્ઞાનનો અને હિન્દુ સમાજના કુરુવાજોનો વિરોધ કર્યો હતો. આ માટે તેમણે 'વહેમખંડન' અને 'વ્રત' જેવી લેખમાળાઓ આ સામયિકમાં ચલાવી હતી. એમની નવલકથા ભદ્રંભદ્ર સૌપ્રથમ આ સામયિકમાં હપ્તાવાર પ્રગટ થઈ હતી. 'રાઈનો પર્વત' સિવાયનું રમણભાઈનું લગભગ બધું જ લખાણ આ સામયિકમાં પ્રગટ થયું હતું. વિવેચક ધીરુભાઈ ઠાકર નોંધે છે કે "આ પત્ર ચલાવીને રમણભાઈ ત્રણ દાયકા સુધી ગુજરાતના સાહિત્ય અને સાંસ્કૃતિક જીવન પર છવાઈ ગયા હતા."
જ્ઞાનસુધા માસિક તરીકે ૧૮૯૨થી ૧૯૧૯ સુધી ચાલ્યું હતું. રમણભાઈ નીલકંઠ જ્યારે ૧૮૮૭માં એના તંત્રી બન્યા ત્યારે તે સાપ્તાહિક હતું. રમણભાઈ પ્રાર્થનાસમાજ તેમજ સમાજસુધારાની પ્રવૃત્તિમાં વ્યસ્ત રહેતા હોવાથી ૧૯૧૬માં તેમણે તે સમયના જાણિતા પ્રકાશક જીવનલાલ અમરશી મહેતાને આ સામયિક સોંપેલુ, જે જીવનલાલે એક વર્ષ સુધી સંભાળ્યું હતું. ત્યારબાદ પ્રાર્થનાસમાજના મંત્રી ગટુલાલ ગો. ધ્રુવે આ સામયિક ૧૯૧૯ સુધી ચલાવેલું.
જ્ઞાનસુધા એ પ્રાર્થનાસમાજનું ગુજરાતી ભાષામાં પ્રકાશિત થતું મુખપત્ર હતું. તેની સ્થાપનાનું ચોક્કસ વર્ષ જાણી શકાયું નથી. શરુઆતમાં આ સામયિક સાપ્તાહિક તરીકે પ્રકાશિત થતું હતું, ત્યારબાદ પખવાડિક હતું, અને ૧૮૯૨ના જાન્યુઆરીથી તે માસિક બન્યું હતું. ૧૮૮૭માં ગુજરાતી લેખક રમણભાઈ નીલકંઠ 'જ્ઞાનસુધા'ના તંત્રી બન્યા હતા. આ સામયિક ૧૯૧૯ સુધી ચાલ્યું હતું.
રમણભાઈ નીલકંઠ લિખીત ગુજરાતી ભાષાની જાણીતી નવલકથા 'ભદ્રંભદ્ર' સૌપ્રથમ આ સામયિકમાં હપ્તાવાર પ્રગટ થઈ હતી. 'રાઈનો પર્વત' સિવાયનું રમણભાઈનું લગભગ બધું જ લખાણ આ સામયિકમાં જ પ્રકાશિત થયું હતું
જુદા જુદા સમાજશાસ્ત્રીઓએ દરજ્જાની જુદીજુદી વ્યાખ્યાઓ આપેલી છે. કિંગ્સલે ડેવિસ ના મતે "દરજ્જો એ સ્થાનનો પર્યાય છે". રોબર્ટ બસ્ટ્રેડના મતે "સમાજમાં કે સમૂહમાં વ્યક્તિ જે સ્થાન ધરાવે છે તે સ્થાનને દરજ્જો કહેવામાં આવે છે". એટલે કે વ્યક્તિ સમાજમાં અનેક દરજ્જાઓ ધરાવે છે. વ્યક્તિ જેટલા જૂથની સભ્ય હોય તેટલા દરજ્જા તે ધરાવતી હોય છે. જેમ કે કુટુંબમાં પતિનો દરજ્જો, કોલેજમાં પ્રોફેસરનો દરજ્જો, ક્લબમાં સભ્યનો દરજ્જો, ભારતમાં નાગરિકનો દરજ્જો, વગેરે. જોનસનના મતે "દરજ્જો હકોનો નિર્દેશ કરે છે".
સામાજિક દરજ્જો એ વ્યક્તિને સમાજમાં કે એક ચોક્કસ સમૂહમાં મળતું સ્થાન કે હોદ્દો છે. દરજ્જો ચડતા-ઉતરતા ક્રમની સામાજિક વ્યવસ્થામાં વ્યક્તિના સ્થાનનું સૂચન કરે છે. જેમ કે કુટુંબમાં પિતા, માતા, મોટો પુત્ર, નાનો પુત્ર એવો ચડતો-ઊતરતો ક્રમ હોય છે, જેમાં પિતા સૌથી ઊંચા સ્થાને હોય છે અને નાનો પુત્ર સૌથી નીચા સ્થાને આવે છે. આમ, દરજ્જો વ્યક્તિના સ્થાનનું પ્રતિનિધિત્વ કરે છે.
કુટુંબમાં જન્મ લેવાથી પરંપરાગત રીતે વ્યક્તિને જે દરજ્જો આપોઆપ પ્રાપ્ત થાય છે, તેને અર્પિત દરજ્જો કહેવામાં આવે છે. આ દરજ્જો મેળવવા માટે પુરુષાર્થ કરવો પડતો નથી. આ એવા સ્થાનો છે કે જે વ્યક્તિઓને શક્તિઓ અથવા તો ભૂમિકાઓ પ્રદાન કર્યા સિવાય જ મળે છે. અર્પિત દરજ્જામાં નિર્ણાયક પરિબળો તરીકે લિંગ, ઉંમર અને રક્તસંબંધ મુખ્ય છે.
રાલ્ફ લિંટને સામાજિક દરજ્જાના બે પ્રકાર દર્શાવ્યા છે: અર્પિત દરજ્જો અને પ્રાપ્ત દરજ્જો. મોટાભાગના સમાજશાસ્ત્રીઓ લિંટનના વર્ગીકરણને જ અનુસરે છે.
રાજ્યની રાજધાની પોરબંદર એક બંદર શહેર હતું. ભાણવડ, છાંયા, રાણપર અને શ્રીનગર આ રાજ્યના અન્ય કેટલાક મહત્ત્વપૂર્ણ નગરો હતા. અગાઉ શ્રીનગર જેઠવાઓની રાજધાની હતું, ત્યારબાદ ઘુમલી રાજધાની બન્યું, પરંતુ જાડેજાઓએ તે જીતી લીધી હતી, તેમ છતાં, જેઠવા વંશ દ્વારા બંધાવવામાં આવેલ વાસ્તુકળાનો વારસો હજી પણ ઘુમલી ખાતે છે. બ્રિટિશરાજ દરમિયાન, આ રજવાડું જેટલો વિસ્તાર ધરાવતું હતું જેમાં ૧૦૬ ગામડાં હતા. ૧૯૨૧માં, અહીં ૧ લાખથી વધુ લોકો રહેતા અને રજવાડાની આવક રૂ. ૨૧ લાખ હતી.
૧૯૪૭ માં ભારતની આઝાદી પછી, રાજ્યએ ભારતના શાસનને સ્વીકાર્યું અને યુનાઇટેડ સ્ટેટ કાઠિયાવાડ સાથે વિલિન થયું. આ એકમ ૧૫ ફેબ્રુઆરી ૧૯૪૮ થી અમલી બન્યું અને આખરે તે હાલના ગુજરાત રાજ્યનો ભાગ બન્યું. ભારતીય સ્વતંત્રતા ચળવળના નેતા, મહાત્મા ગાંધીના દાદા, ઉત્તમચંદ ગાંધી અને પાછળથી તેમના પિતા - કરમચંદ ગાંધી અને કાકા - તુલસીદાસ ગાંધી, પોરબંદર રાજ્યના રાણાના દીવાન તરીકે સેવા આપતા હતા.
પોરબંદર રાજ્ય પર રાજપૂત જેઠવા રાજવંશ શાસન કરતું હતું ૧૯૪૭ સુધીમાં, શાસકોએ "હાઇનેસ" ની શૈલી અને "મહારાજ રાણા સાહેબ" નું બિરુદ ધારણ કર્યું હતું. તેઓ ૧૩ બંદૂકોની સલામી મેળવવાના હકદાર હતા.
પોરબંદર રજવાડું જેઠવા રાજવંશ દ્વારા શાસિત બ્રિટીશરાજ સમયનું એક રજવાડું હતું. તે દરિયાકાંઠો ધરાવતા અમુક રજવાડાઓમાંનું એક હતું.
મુંબઈના વસવાટ દરમિયાન તેમના ઉપર પોતાના સમયના સુધારકોના વિચારોની અસર પડી હતી. પોતાના સમયના સફળ શિક્ષક અને સારા વિદ્વાન તરીકેની પ્રતિષ્ઠા તેમણે મેળવી હતી. તેમને સમાજસુધારાનિ પ્રેરણા રણછોડદાસ ગિરધરભાઈ ઝવેરી પાસેથી મળી હતી. તેઓ મેલી વિદ્યા તથા જંતરમંતરના કટ્ટર વિરોધી હતા તથા વિધવાવિવાહની તરફેણમાં તેમણે અનેક ભાષણો કર્યાં હતા. દાદોભા પાંડુરંગ તેમની સુધારક-પ્રવૃત્તિના મુખ્ય ટેકેદાર હતા. તેમણે ૨૨ જૂન ૧૮૪૪ના રોજ સુરતમાં માનવ ધર્મસભા નામની સંસ્થા સ્થાપી હતી. આ સભાનો મુખ્ય ઉદ્દેશ નાતજાતના ભેદભાવો દૂર કરી વિધવાવિવાહને ઉત્તેજન આપવાનો હતો.
દુર્ગારામે ૧૦ ફેબ્રુઆરી ૧૮૪૩ના રોજ દાદોભા પાંડુરંગના સૂચનો સહિત માનવ ધર્મસભાના સાત મૂળભૂત સિદ્ધાંતો રચ્યા, જે નીચે મુજબ હતાં:
દુર્ગારામ મંછારામ મહેતાજી એક ગુજરાતી સમાજ-સુધારક હતા. તેઓ ગુજરાતમાં સમાજસુધારાના આદ્ય પ્રવર્તક ગણાય છે. તેઓએ પોતાના સાથીઓ સાથે મળીને સુરતમાં માનવ ધર્મસભાની સ્થાપના કરી હતી. મહીપતરામ રૂપરામ નીલકંઠે તેમનું જીવનચરિત્ર મહેતાજી દુર્ગારામ મંછારામ ચરિત્ર શિર્ષક હેઠળ લખેલ છે.
દુર્ગારામનો જન્મ સુરત ખાતે ૨૫ ડિસેમ્બર ૧૮૦૯ના રોજ વડનગરા નાગર જ્ઞાતિના બ્રાહ્મણ કુટુંબમાં થયો હતો. તેમણે પ્રાથમિક શિક્ષણ સુરત ખાતે લીધુ હતું અને ત્યારબાદ મુંબઈમાં નેટિવ એજ્યુકેશન સોસાયટીમાં તાલીમ લઈને ત્યાંથી પાછા ફરી ૧૮૨૬માં સુરતમાં તેઓ શિક્ષક બન્યા હતા.
મહીપતરામ રૂપરામ નીલકંઠ પરદેશ જઈને આવ્યા ત્યારે, દુર્ગારામે તેમની સાથે બેસીને ભોજન કર્યું હતું. તેથી તેમને નાત બહાર મૂકવામાં આવ્યા હતા.
મહીપતરામે તેમનું જીવનચરિત્ર મહેતાજી દુર્ગારામ મંછારામ ચરિત્ર શિર્ષક હેઠળ લખેલ છે જે દુર્ગારામની રોજનીશી પર આધારિત છે.
તેઓ ઈ.સ. ૧૯૨૫ માં કાનપુર ખાતે ભારતની કમ્યુનિસ્ટ પાર્ટીના સ્થાપકોમાંના એક હતા. બ્રિટિશ વિરોધી વિચારોને પ્રોત્સાહન આપવા માટે, ખાસ કરીને ઇજિપ્તમાં બ્રિટીશ નીતિઓ વિરુદ્ધ તેમના મેગેઝિન 'ઉર્દૂ-એ-મ્યુલા' માં એક લેખ પ્રકાશિત કરવા બદલ, તેમને કેદ કરવામાં આવ્યા હતા. તે પછી, જોશ મલિહાબાદી જેવા કેટલાક ઉર્દૂ કવિઓ અને ઘણા મુસ્લિમ નેતાઓની જેમ, તેમણે વિવિધ મંચો પર ભારતીય મુસ્લિમોનો પક્ષ રજૂ કરવા માટે આઝાદી પછી પાકિસ્તાન જવાને બદલે ભારતમાં રહેવાનું પસંદ કર્યું. તેમના પ્રયત્નોને માન્યતા આપવા માટે, તેમને બંધારણ સભાના સભ્ય બનાવવામાં આવ્યા જેણે ભારતીય બંધારણનો મુસદ્દો તૈયાર કર્યો. પરંતુ અન્ય સભ્યોથી વિપરીત, તેણે તેના પર ક્યારેય સહી કરી નથી.
મોહની ઘણાં વર્ષોથી ભારતીય રાષ્ટ્રીય કોંગ્રેસના સભ્ય હતા અને ૧૯૧૯માં તેના પ્રમુખ તરીકે ફરજ બજાવતા હતા. તેઓ ઓલ ઈન્ડિયા મુસ્લિમ લીગમાં પણ જોડાયા હતા. મોહનીએ મહમદ અલી ઝીણાના નેતૃત્વને ટેકો આપ્યો હતો પરંતુ ૧૯૪૭ માં ભારતના ભાગલા પછી ભારતમાં જ રહેવાનું પસંદ કર્યું. તેઓ ભારતની બંધારણ સભાના સભ્ય બન્યા જેણે ભારતીય બંધારણનો મુસદ્દો તૈયાર કર્યો. તેમણે બંધારણમાં મુસ્લિમ લઘુમતીઓ પ્રત્યે દંભ જોયો હતો. તેથી તેમણે ક્યારેય સહી કરી ન હતી. ભારતમાં રહેવાનું પસંદ કરનાર મુસ્લિમોના પ્રશ્નો વિવિધ મંચ પર રજૂ કરવા માટે હસરત મોહાનીએ પાકિસ્તાનમાં સ્થળાંતર કરવાને બદલે ભારતમાં રહેવાનું પસંદ કર્યું.
તેમના લખેલા કેટલાક પુસ્તકો છે કુલીઆત-એ-હસરત મોહાની , શર્હ-એ-કલામ-એ-ગાલિબ , નૂક્ત-એ-સુખાન , મુશહિદાત- ઇ-ઝિંદન , વગેરે. ગુલામ અલી અને 'ગઝલ કિંગ' જગજીતસિંહે દ્વારા ગાયેલી એક ખૂબ જ લોકપ્રિય ગઝલ 'ચૂપકે ચૂપકે રાત દિન' તેમના દ્વારા લખાયેલી છે. તે ગીત ફિલ્મ નિકાહ માં પણ દર્શાવવામાં આવ્યું હતું. ભારતીય સ્વાતંત્ર્ય સેનાનીઓનું પ્રખ્યાત સૂત્ર ઇન્કલાબ ઝિંદાબાદ, મોહનીએ ૧૯૨૧ માં રચ્યું હતું.
તેમણે ક્યારેય સરકારી ભથ્થા સ્વીકાર્યા ન હતા અથવા સત્તાવાર આવાસોમાં રોકાયા ન હતા. તેના બદલે તેઓ મસ્જિદોમાં રોકાતા અને સંસદમાં શેર ટાંગામાં બેસી જતા. તેઓ ધાર્મિક અભ્યાસ કરતા રહેનાર મુસલમાન હતા અને સરળ જીવન જીવતા હતા. મૌલાના અનેક વાર હજ માટે ગયા હતા. તેઓ રેલ ડબ્બાના ત્રીજા વર્ગમાં મુસાફરી કરતા. જ્યારે તેઓને પૂછવામાં આવ્યું કે તેઓ ત્રીજા વર્ગની મુસાફરી કેમ કરે છે, ત્યારે તેમણે તુરંત ઉત્તર આપ્યો કારણકે તેમાં ચોથો વર્ગ નથી.
હસરત મોહાની એક ભારતીય કાર્યકર, ભારતીય સ્વતંત્રતા ચળવળના સ્વતંત્ર સેનાની, ભારતની કમ્યુનિસ્ટ પાર્ટીના નેતા અને ઉર્દૂ ભાષાના જાણીતા કવિ હતા. તેમણે ઈ.સ. ૧૯૨૧માં ભારતીય રાષ્ટ્રીય કોંગ્રેસના અમદાવાદ સત્રમાં ઇન્કલાબ ઝિંદાબાદ નું સૂત્ર આપ્યું. સ્વામી કુમારાનંદ સાથે મળીને ઈ. સ. ૧૯૨૧ માં ભારત માટે પૂર્ણ સ્વરાજની માંગણી કરનાર તેઓ પ્રથમ વ્યક્તિ હતા.
બ્રિટીશ શાસનથી સંપૂર્ણ સ્વતંત્રતા પછી, મૌલાના હસરત મોહાની યુનિયન ઑફ સોવિયેત સોશિયાલીસ્ટ રિપબ્લિક ની જેમ ભારતમાં એક સંઘીય સ્થાપના ઇચ્છતા હતા. તેઓ બ્રિટીશ શાસનમાંથી મુક્તિ પછી ભારતમાં સંઘીય બંધારણ જોવા માંગતા હતા. તેમની દરખાસ્તમાં છ સંઘો હતા: ૧. પૂર્વ પાકિસ્તાન; ૨. પશ્ચિમ પાકિસ્તાન; ૩. મધ્ય ભારત; ૪. દક્ષિણ-પૂર્વ ભારત; ૫. દક્ષિણ-પશ્ચિમ ભારત; અને
ઈ.સ. ૧૯૦૪ માં, તેઓ ભારતીય રાષ્ટ્રીય કોંગ્રેસમાં જોડાયા. ભારતીય ઈતિહાસમાં તેઓ પ્રથમ વ્યક્તિ હતા જેમણે ઓલ ઈન્ડિયા મુસ્લિમ લીગના વાર્ષિક સત્રની અધ્યક્ષતામાં ૧૯૨૧ માં 'પૂર્ણ સ્વતંત્રતા' ની માંગ કરી હતી. ડિસેમ્બર ૧૯૨૯ માં, 'સંપૂર્ણ સ્વતંત્રતા' માટેની તેમની ઝુંબેશ લાહોરમાં ભારતીય રાષ્ટ્રીય કોંગ્રેસ અધિવેશનના રૂપમાં પરિણમી.
તેમણે મુહમ્મદાન એંગ્લો-ઓરિએન્ટલ કોલેજ માં અભ્યાસ કર્યો, જ્યાં તેમના કેટલાક સાથીઓ મૌલાના મોહમ્મદ અલી જૌહર અને મૌલાના શૌકત અલી હતા. તસ્લીમ લખનવી અને નસીમ દેહલવી તેમના કવિતાના શિક્ષકો હતા. તેમના સન્માનમાં અલીગઢ મુસ્લિમ યુનિવર્સિટીમાં એક હોસ્ટેલનું નામ તેમના નામ પર છે.
તેમનો જન્મ ૧૮૭૫ માં બ્રિટીશ ભારતના સંયુક્ત પ્રાંતના ઉન્નાવ જિલ્લામાં આવેલા મોહન ખાતે સૈયદ ફઝલ-ઉલ-હસન તરીકે થયો હતો. હસરત તેનું તક્ખલૂસ હતું જેનો ઉપયોગ તેમણે તેની ઉર્દૂ કવિતામાં કર્યો, જ્યારે તેમનીઅટક 'મોહની' તેમના જન્મસ્થળ મોહનને સૂચવે છે.
મોહનીએ ભારતીય સ્વતંત્રતાની લડતમાં ભાગ લીધો અને અંગ્રેજોએ તેમને ૧૯૦૩માં લાંબા સમય મટે જેલમાં પુર્યા હતા. તે સમયે રાજકીય કેદીઓને સામાન્ય ગુનેગારોની જેમ માનવામાં આવતા હતા અને મજૂરી કરવાની ફરજ પડતી હતી.
હસરત મોહાનીએ આઝાદીની લડતમાં ભાગ લીધો હતો. તેમણે કૃષ્ણ પ્રત્યે ઊંડો પ્રેમ દર્શાવતી કવિતાની કડીઓ પણ લખી, અને ઘણીવાર કૃષ્ણ જન્માષ્ટમીની ઉજવણી માટે તેઓ મથુરા પણ જતા.
પ્રારંભિક પુરાણો અથવા સંસ્કૃત મહાકાવ્યોમાં લાટ ક્ષેત્રનો ઉલ્લેખ નથી. આ ક્ષેત્રનો પ્રારંભિક ઉલ્લેખ કદાચ બીજી સદીના ગ્રીક-ઇજિપ્તી લેખક ટોલેમીના લખાણો પરથી આવ્યો છે. તેના દ્વારા તરીકે ઉલ્લેખ કરેલા પ્રદેશને અનેક વિદ્વાનો દ્વારા લાટ તરીકે ઓળખવામાં આવે છે, જેમાં એચ.ડી. સાંકળિયા અને ડી.સી. સિરકર છે. ગ્રીક નામ - કદાચ પ્રાકૃત નામ પરથી ઉતરી આવ્યું શકે છે. ટોલેમી અઅને વચ્ચે આવેલા મુખપ્રદેશને તરીકે વર્ણવે છે. મુનિ વાત્સાયન કામસૂત્ર માં તેને લાટ કહે છે અને માળવાની પશ્ચિમમાં સ્થિત પ્રદેશ તરીકે વર્ણવે છે અને આ પ્રદેશના લોકોની જીવન શૈલીનું વર્ણન આપે છે.
ત્રીજી સદી પછીના સંસ્કૃત લખાણો અને શિલાલેખોમાં લાટ નામ વારંવાર જોવા મળે છે. છઠ્ઠી સદીમાં, ખગોળશાસ્ત્રી વરાહમિહિરે લાટ દેશનો ઉલ્લેખ કર્યો છે, અને એક નામ અજંતામાં અને પાંચમી સદીના મંડાસોર શિલાલેખમાં તે નામ લાટ તરીકે પણ દેખાય છે. તે સોલંકી, ગુર્જર અને રાષ્ટ્રકૂટ રાજાઓના પાછળના સમયના શિલાલેખોમાં તેમજ આઠમી અને બારમી સદીના આરબ પ્રવાસીઓ અને ઇતિહાસકારોના લેખનમાં સામાન્ય છે. દિપવંશ અને મહાવંશ ઉલ્લેખ કરે છે કે રાજકુમાર વિજ્યા સિલાપુરા શહેરથી લાલ અથવા લાડ ક્ષેત્રમાં આવ્યા હતા. આ પ્રદેશને ગુજરાતમાં લાટ અથવા બંગાળમાં રાહ તરીકે ઓળખવામાં આવે છે.
તેજ રામ શર્માના મત અનુસાર લાટની ઉત્તરીય સીમા મહી નદી વડે અથવા અમુક સમયે નર્મદા નદી વડે રચાઇ હતી. દક્ષિણમાં લાટ પુર્ણા નદી સુધી અને અમુક સમયે દમણ સુધી લંબાયો હતો. તેમાં સુરત, ભરૂચ, ખેડા અને વડોદરાનો સમાવેશ થાય છે.
ગુપ્ત યુગની હસ્તપ્રતો અને ગ્રંથોમાં લાટને વિષય અથવા જિલ્લા તરીકે ઉલ્લેખ કરવામાં આવે છે. લાટ-વિષય નામ ૮મી સદી સુધી જાણીતું હતું.
શક્તિ-સંગમ-તંત્ર, શક્તિ પંથનો ૭મી સદીનો ગ્રંથ લાટને અવંતિની પશ્ચિમમાં અને વિદર્ભની ઉત્તર-પશ્ચિમમાં દર્શાવે છે.
પ્રારંભિક ગુર્જર-પ્રતિહાર અને રાષ્ટ્રકૂટ વંશના કેટલાક સંદર્ભોમાં ઉલ્લેખ કરેલો લાટેશ્વર દેશ કદાચ લાટ છે.
યુક્લિડિયન ભૂમિતિના માળખામાં ધ્યાનમાં લેવામાં આવતા બિંદુઓ, સૌથી મૂળભૂત ઘટકોમાંના એક છે. યુક્લિડએ મૂળરૂપે બિંદુને "જેનો કોઈ ભાગ નથી" એમ વ્યાખ્યાયિત કર્યા હતા. બે પરિમાણીય યુક્લિડીન ભૂમિતિમાં, બિંદુને સંખ્યાઓની ક્રમયુક્ત જોડી (,
વડે રજૂ કરવામાં આવે છે, જ્યાં પરંપરાગત રીતે પ્રથમ સંખ્યા આડી અક્ષ રજૂ કરે છે અને દ્વારા સૂચિત કરવામાં આવે છે, અને બીજી સંખ્યા ઊભી અક્ષ રજૂ કરે છે અને દ્વારા સૂચિત કરવામાં આવે છે. આ વિચારને સરળતાથી ત્રિ-પરિમાણીય યુક્લિડિયન અવકાશમાં સામાન્યીકૃત કરવામાં આવે છે, જ્યાં એક બિંદુને ક્રમયુક્ત ત્રિપુટી (, ,
દ્વારા રજૂ કરવામાં આવે છે, જેમાં ત્રીજી સંખ્યા ઉંડાઈને રજૂ કરે છે અને દ્વારા સૂચવવામાં આવે છે. વધુ સામાન્યકરણ પદવાળી ક્રમયુક્ત ટ્યુપલ દ્વારા રજૂ થાય છે જ્યાં એ જેમાં બિંદુ સ્થિત છે તે અવકાશનું પરિમાણ છે.
બિંદુને અને તેને લગતી રચનાઓને વ્યાખ્યાયિત કરવા ઉપરાંત, યુક્લિડે બિંદુઓ વિશે એક મહત્વનો વિચાર પૂર્વધારણા તરીકે રજૂ કર્યો હતો, કે કોઈપણ બે બિંદુઓને સીધી રેખા દ્વારા જોડી શકાય છે. યુક્લિડિયન ભૂમિતિના આધુનિક વિસ્તૃતિકરણ હેઠળ આની સહેલાઇથી પુષ્ટિ થઈ છે, અને તેના આવવાથી લાંબા ગાળાના પરિણામો મળ્યા હતા, જેની મદદથી તે સમયે જાણીતા લગભગ તમામ ભૌમિતિક ખ્યાલોના નિર્માણ કરી શકાયા હતા. જો કે, યુક્લિડની બિંદુઓની પૂર્વધારણાઓ ન તો સંપૂર્ણ હતી કે ન તો નિર્ણાયક, અને તેણે ક્યારેક-ક્યારેક એવા મુદ્દાઓ વિશેની ધારણાઓ ધારણ કરી હતી જે તેની પૂર્વધારણાઓમાંથી સીધા સાબિત નહોતા કરી શકાય, જેમકે રેખા પરના બિંદુઓનો ક્રમ અથવા ચોક્કસ બિંદુઓનું અસ્તિત્વ. આમ છતાં, તેની પ્રણાલિનું આધુનિક વિસ્તરણ આ ધારણાઓને દૂર કરવામાં મદદ કરે છે.
ખાસ કરીને, ભૂમિતિમાં, બિંદુ એ એક પ્રાથમિક સંકલ્પના છે જેના પર ભૂમિતિનો આધાર છે, એટલે કે અગાઉ વ્યાખ્યાયિત ઘટકો વડે બિંદુની વ્યાખ્યા કરી શકાતી નથી. એટલે કે, બિંદુ માત્ર કેટલાક ગુણધર્મો દ્વારા વ્યાખ્યાયિત કરવામાં આવે છે, જેને પૂર્વધારણાઓ કહેવામાં આવે છે, જે તેને સંતોષવા જ જોઈએ. ખાસ કરીને, ભૌમિતિક બિંદુઓને કોઈ લંબાઈ, ક્ષેત્રફળ, ઘનફળ અથવા અન્ય કોઈ પરિમાણીય ગુણધર્મ હોતા નથી. એક સામાન્ય અર્થઘટન એ છે કે બિંદુની વિભાવના એ યુક્લિડિયન અવકાશમાં એક અનન્ય સ્થાનની કલ્પનાને રજૂ કરવા માટે છે.
યુક્લિડિયન ભૂમિતિની અંદરની ઘણી રચનાઓ બિંદુઓનો અનંત સમૂહ ધરાવે છે, જે ચોક્કસ પૂર્વધારણાઓનું પાલન કરે છે. આ સામાન્ય રીતે બિંદુઓના ગણ દ્વારા રજૂ થાય છે; ઉદાહરણ તરીકે, એક રેખા એ બિંદુઓનો અનંત સમૂહ છે જે આ સ્વરૂપમાં છે: , જ્યાં 1 થી અને અચળાંકો છે અને એ અવકાશનું પરિમાણ છે. આવી જ અન્ય રચનાઓ અસ્તિત્વમાં છે જે સમતલ, રેખાખંડ અને અન્ય સંબંધિત ખ્યાલોને વ્યાખ્યાયિત કરે છે. ફક્ત એક જ બિંદુ ધરાવતો રેખાખંડ ડિજનરેટ રેખાખંડ કહેવાય છે.
સદિશ અવકાશનું પરિમાણ રેખીય રીતે સ્વતંત્ર ઉપગણનું મહત્તમ કદ છે. એક જ બિંદુ ધરાવતા સદિશ અવકાશમાં, કોઈ રેખીય સ્વતંત્ર ઉપગણ નથી. શૂન્ય સદિશ પોતે રેખીય સ્વતંત્ર નથી, કારણ કે એક રેખીય સંયોજન છે જે તેને શૂન્ય બનાવે છે: .
કૃતિકા દેસાઇ ખાન એ એક ભારતીય ફિલ્મ, થિયેટર અને ટેલિવિઝન અભિનેત્રી છે. તેમણે અભિનયની શરૂઆત ટીવી ધારાવાહિક બુનિયાદમાં 'મંગળા' નું પાત્ર ભજવીને કરી અને તે દ્વારા ખ્યાતિ પ્રાપ્ત કરી હતી. તેણીએ ચંદ્રકાન્તા, માનસી , એર હોસ્ટેસ, સુપરહિટ મુકાબલા , હંગામા , નૂરજહાં , ઝીટીવી પર અંબાજી, રામ મિલાયી જોડી અને ઉતરનમાં કામ કર્યું છે. તેમણે સ્ટાર પ્લસ દૈનિક શો મેરે અંગને મેં માં શાંતિ દેવીની ભૂમિકા ભજવી હતી, આ ધારાવાહિક એક સૌથી સફળ અને લાંબા ગાળાનો શો બની હતી. આ શો ૨૦૦ વર્ષના સફળ પ્રસારણ બાદ ઓગસ્ટ ૨૦૧૭ માં સમાપ્ત થયો.
તેઓ "અકાંક્ષા" નામના શેરીના બાળકોની એક નાટ્ય કાર્યશાળા સાથે જોડાયેલા છે. તેમણે શોધ પ્રતિશોધ સહિતના અનેક ગુજરાતી નાટકોમાં પણ અભિનય કર્યો છે, અને લોકોની તથા વિવેચકોની પ્રશંસા મેળવી છે. આ નાટક ચાર મહિનામાં ૧૨૫ વખત પ્રદર્શીત થયું હતું જે એક રેકોર્ડ છે.
તેમણે ઘણી દૈનિક ધારાવાહિકોમાં લોકપ્રિય ભૂમિકાઓ કરી છે, જેમાં રામ મિલાયી જોડી, અને ઉત્તરન નોંધનીય છે. ૨૦૧૫ માં, તેણે સ્ટાર પ્લસની ધારાવાહિક મેરે અંગને મેં માં શાંતિ દેવીની મુખ્ય ભૂમિકા ભજવી હતી.
તેમણે ઉત્તરન નામની ધારાવાહિકમાં પાત્રની ભજવણી માટે માટે પોતાનું માથું મુંડાવ્યું અને ભારતીય ટેલિવિઝનના ઇતિહાસમાં મુંડન કરાવનાર પ્રથમ સ્ત્રી તરીકે પ્રસિદ્ધ થઈ.
જાપાને ૭ ડિસેમ્બર ૧૯૪૧ના દિવસે અમેરિકાના પર્લ હાર્બર પર હવાઈ હુમલો કરી યુદ્ધમાં પ્રવેશ કર્યો. ઓક્ટોબરમાં બેંગકોકમાં જાપાની ઇમ્પીરીયલ મુખ્યાલયે મેજર ફુજીવારા એવચીની અધ્યક્ષતામાં ફુજીવારા કિકન નામના એક ગુપ્ત અભિયાનની શરૂઆત કરી. જાપાન સાથે મિત્રતા અને સહયોગને પ્રોત્સાહિત કરવાના ઉદ્દેશથી ગુપ્ત માહિતી મેળવવા તેમજ ભારતીય સ્વતંત્રતા આંદોલન, વિદેશી ચીની અને મલય સુલતાનોનો સંપર્ક કરવાની જવાબદારી સોંપી. ફુજીવારા કર્મચારીઓમાં પાંચ અધિકારીઓ અને બે હિન્દી દુભાષિયાનો સમાવેશ થતો હતો. તેમણે સૌ પ્રથમ જ્ઞાની પ્રિતમસિંહનો સંપર્ક કર્યો. આ એજ પ્રિતમસિંહ હતા જેમણે મોહનસિંહને ભારતીય રાષ્ટ્રીય સેનાના નિર્માણ માટે અનુરોધ કર્યો હતો. શરૂઆતમાં મોહનસિંહ ખચકાટ અનુભવતા હતા પરંતુ અંતે સહમત થયા. ફુજીવારાએ લગભગ ૪૦૦૦૦ જેટલા ભારતીય સૈનિકો તેમને હવાલે કરી દીધા જેમણે આત્મસમર્પણ કર્યું હતું. આમ, ભારતીય રાષ્ટ્રીય સેનાના નિર્માણમાં તે પહેલું કદમ હતું.
મોહનસિંહે સેકન્ડરી સ્કૂલ પાસ કર્યા બાદ ૧૯૨૭માં બ્રિટીશ ઇન્ડિયન આર્મીની ૧૪મી પંજાબ રેજીમેન્ટમાં ભરતી કરવામાં આવ્યા. હ્રોજપુર ખાતે સૈન્ય પ્રશિક્ષણ મેળવ્યા બાદ તેઓ રેજીમેન્ટની બીજી ટૂકડીમાં ફરજ પર મૂકાયા. ત્યારબાદ ઉત્તર–પશ્ચિમી–સીમાંત પ્રાંત પર સેવારત રહ્યાં. ૧૯૩૧માં તેઓ સંભવિત અધિકારી તરીકે પસંદ થયાં. કિચનર કોલેજ, નોગોંગ, મધ્ય પ્રદેશ ખાતે છ મહિનાની તાલીમ મેળવ્યા બાદ, ભારતીય સૈન્ય અકાદમી, દહેરાદૂનમાં અઢી વર્ષની તાલીમ પૂરી કરી ૧ ફેબ્રુઆરી ૧૯૩૪માં બ્રિટીશ સૈન્ય એકમની બીજી ટૂકડી સીમા રેજીમેન્ટમાં જોડાયા. ૨૬ ફેબ્રુઆરી ૧૯૩૬ના રોજ તેમને ઝેલમ સ્થિત ૧૪મી પંજાબ રેજીમેન્ટની પ્રથમ ટૂકડીમાં સામેલ કરવામાં આવ્યા.